بغيت غير نعرف كيفاش بغتي تبقی متفائل و نت تتشوف هادشي لي وقع  فعلا كي عصب ديال بصح  
ناس مبغوجين في التران  و ناس خرين جاو كشطوهم حيدو ليهم لحويج بورطبلات و الصيكان  
و لي عتقو لله خرج من الموت ما سلمش انه ايتكشط جوج مرات لمره الاولی من عند ناس لي شافو الحادث و دارو فيها كيساعدو هما تي شفرو 
و المره الثانيه مع الطكسيات لي زادو طلعو الثمن حينت الناس وقفو عليهم 

زيد عليها  لي علموها ناس قبل بالي تران ماشي هو هداك و سمحت بالرحله تتدار 

و لله ايلا بغيت غير نعرف اشنو هاد البلاد عشين فيها ؟ 

اشنو هاد الشعب لي تتصرف بحال ما هكدا ؟ 

كينهش في خوه و هو تيموت اشنو خلا الناس توصل لهاد المستوی ؟

اشمن تنميه غادي دير مع بحال هاد العقليات ؟ اشمن تنميه ؟ 

عييييت منقولها كل المره، و لله هاد البلاد ايلا تصلح حلها ايلا متصلحوش نسها و باش التصلحو  خاص ولابد 
عدل تعليم ثقافه اعلام رياضه  هادشي ايخدم بجهد و ديال بصح  

و باش ماهشي ايخدم خاص تكون رغبه عند من يعنيهم الامر ، وتنقص الشفره  باركه البلاد ايلا تصلحت بلا ماتشفر غادي دير فلوس مزيانين و حلال 

تقاو فينا و جه لله راح لموس وصل لعظم  

شفو الفيديو باش تفهمو  


وفي المقبل وللانصاف ناس كثار و قفو و تعونو مع الضحيا  ناس تبرعو بدمهم و ناس وصلو بالمجان المتضرين لديورهم  شكرا جزيلا لكم